13. 3. 96 De Europæiske Fællesskabers Tidende Nr. L 62/3 KOMMISSIONENS FORORDNING (EF) Nr. 448/96 af 12. marts 1996 om ændring af forordning (EF) nr. 1239/95 om gennemførelsesbestemmelser til Rådets forordning (EF) nr. 2100/94 om EF-sortsbeskyttelse KOMMISSIONEN FOR DE EUROPÆISKE FÆLLESSKABER HAR — under henvisning til traktaten om oprettelse af Det Europæiske Fællesskab, under henvisning til Rådets forordning (EF) nr. 2100/94 af 27. juli 1994 om EF-sortsbeskyttelse ()), ændret ved forordning (EF) nr. 2506/95 (?), særlig artikel 114, og ud fra følgende betragtninger: EF-Sortsmyndighedens erfaringer har vist, at det, også for allerede indgivne ansøgningers vedkommende, er nødven- digt, at der kan tages hensyn til afprøvningsrapporter, som er udarbejdet på vegne af myndighederne i et tredjeland, der er medlem af den internationale union for beskyttelse af plantenyheder (UPOV); Kommissionens forordning (EF) nr. 1239/95 ) bør ændres i overensstemmelse hermed; Sortsmyndighedens administrationsråd er blevet hørt; de i denne forordning fastsatte foranstaltninger er i over- ensstemmelse med udtalelse fra Det Stående Udvalg for Sortsbeskyttelse — UDSTEDT FØLGENDE FORORDNING: Artikel 1 I artikel 27 i forordning (EF) nr. 1239/95 indsættes som stk. 4: »4, En afprøvningsrapport om resultaterne af en teknisk afprøvning, der er foretaget eller som er ved at blive foretaget i officielt øjemed i et tredjeland, som er medlem af den internationale union for beskyttelse af plantenyheder, kan af Sortsmyndigheden anses for at være tilstrækkeligt grundlag for afgørelse på betingelse af, at den tekniske afprøvning er i overensstemmelse med betingelserne i en skriftlig aftale mellem Sorts- myndigheden og den kompetente myndighed i det pågældende tredjeland. Disse betingelser skal mindst omfatte følgende: — de for materialet gældende betingelser, jf. stk. 1, første led, — den tekniske afprøvning er foretaget i overens- stemmelse med de vejledende principper for afprøvning eller de generelle instrukser, der er fastsat eller givet i henhold til basisforordningens artikel 56, stk. 2, — Sortsmyndigheden har haft lejlighed til at vurdere hensigtsmæssigheden af faciliteterne til gennemfø- relse af en teknisk afprøvning for den pågældende art i det pågældende tredjeland og til at overvåge den pågældende tekniske afprøvning, og — betingelserne vedrørende tilgængeligheden af rappoter, jf. stk. 1, fjerde led.« Artikel 2 Denne forordning træder i kraft dagen efter offentliggø- relsen i De Europæiske Fællesskabers Tidende. Den anvendes fra den 1. juni 1995 til den 30. juni 1998. Denne forordning er bindende i alle enkeltheder og gælder umiddelbart i hver medlemsstat. Udfærdiget i Bruxelles, den 12. marts 1996. () EFT nr. L 227 af 1. 9. 1994, s. 1. () EFT nr. L 258 af 28. 10. 1995, s. 3. () EFT nr. L 121 af 1. 6. 1995, s. 37. På Kommissionens vegne Franz FISCHLER Medlem af Kommissionen